CELEX: 62008TN0062
Language: el
Date: 2008-02-06 00:00:00
Title: Υπόθεση T-62/08: Προσφυγή της 6ης Φεβρουαρίου 2008 — ThyssenKrupp Acciai Speciali Terni κατά Επιτροπής

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/40
            
         Προσφυγή της 6ης Φεβρουαρίου 2008 — ThyssenKrupp Acciai Speciali Terni κατά Επιτροπής
   (Υπόθεση T-62/08)
   (2008/C 92/79)
   Γλώσσα διαδικασίας: η ιταλική
   Διάδικοι
   
      Προσφεύγουσα: ThyssenKrupp Acciai Speciali Terni SpA (Terni, Ιταλία) (εκπρόσωποι: T. Salonico, G. Pellegrino, G. Pellegrino, G. Barone, δικηγόροι)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να αναγνωρίσει ότι η προσβαλλόμενη απόφαση στερείται νομιμότητας και να την ακυρώσει στο σύνολό της καθόσον το επικρινόμενο μέτρο θεωρείται ως κρατική ενίσχυση, ενώ, αντιθέτως, συνιστά θεμιτή συνέχεια της εκ μέρους του ιταλικού δημοσίου αποζημιώσεως της Terni (και των δικαιούχων της) για την απαλλοτρίωση των ηλεκτρικών εγκαταστάσεών της κατά τα έτη 1962-63,
            
         
               —
            
            
               να καταδικάσει την καθής στα δικαστικά έξοδα,
            
         
               —
            
            
               επικουρικώς, να ακυρώσει την απόφαση καθ' ό μέτρο:
               
                           α)
                        
                        
                           διαπιστώνει ότι η Ιταλία κατέβαλε παρανόμως κρατική ενίσχυση στις ThyssenKrupp, Cementir και Nuova Terni Industrie Chimiche, κατά παράβαση του άρθρου 88, παράγραφος 3, της Συνθήκης ΕΚ,
                        
                     
                           β)
                        
                        
                           διαπιστώνει ότι οι ThyssenKrupp, Cementir και Nuova Terni Industrie Chimiche οφείλουν να επιστρέψουν ποσά, και, κατόπιν αυτού
                        
                     
                           γ)
                        
                        
                           αξιώνει από την Ιταλία να εισπράξει τα ανωτέρω ποσά εντόκως πάραυτα,
                        
                     
         
               —
            
            
               όλως επικουρικώς, να ακυρώσει την προσβαλλόμενη απόφαση, καθ' ό μέρος αξιώνεται από την Ιταλία να προβεί πάραυτα στην είσπραξη της ενισχύσεως εντόκως, δοθέντος ότι παρόμοια είσπραξη παραβιάζει τη γενική αρχή της δικαιολογημένης εμπιστοσύνης.
            
         Λόγοι ακυρώσεως και κύρια επιχειρήματα
   Η προσβαλλόμενη στα πλαίσια της παρούσας υποθέσεως απόφαση είναι η ίδια με εκείνη που αποτελεί αντικείμενο της υποθέσεως T-53/08, Ιταλία κατά Επιτροπής.
   Οι λόγοι ακυρώσεως και τα κύρια επιχειρήματα των οποίων γίνεται επίκληση είναι παρεμφερή προς τα προβληθέντα στο πλαίσιο της ανωτέρω υποθέσεως. Πέραν της παραβάσεως των άρθρων 87 και 88 της Συνθήκης ΕΚ, λόγω πεπλανημένης ερμηνείας ως προς την παράταση των ευνοϊκών τιμών υπέρ της πρώην εταιρίας Terni, η προσφεύγουσα επικαλείται επικουρικώς:
   
               —
            
            
               παράβαση του άρθρου 88 της Συνθήκης ΕΚ σε σχέση με το ότι δεν ελήφθη υπόψη ότι στην πραγματικότητα το αμφισβητούμενο μέτρο δεν έχει εφαρμοστεί ακόμα, οπότε δεν συντρέχει αθέτηση της υποχρεώσεως για εκ των προτέρων κοινοποίηση και δεν υφίστανται επιστρεπτέα ποσά
            
         
               —
            
            
               παράβαση του άρθρου 14, πρώτη παράγραφος, του κανονισμού (ΕΚ) 659/1999, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της Συνθήκης ΕΚ και έλλειψη νομιμότητας της αξιώσεως περί επιστροφής η οποία απαντά στην προσβαλλόμενη απόφαση λόγω παραβάσεως της αρχής της δικαιολογημένης εμπιστοσύνης.